**ОБАВЕЗА ЗА ИЗДАВАЧЕ НАУЧНИХ ЧАСОПИСА**

Издавачи којима буду одобрена средства по Јавном позиву за суфинансирање издавања научних часописа у Републици Србији у 2025. години у обавези су да, осим већ наведених, испуне и следеће услове:

* да имају дефинисану и јавно доступну научну политику часописа;
* да је часопис у отвореном приступу, односно да је његова електронска верзија трајно јавно доступна под слободном лиценцом од тренутка објављивања, без кашњења у односу на штампану верзију, ако иста постоји;
* да не наплаћује трошкове објављивања (Article Submission Charge, Artcle Processing Charge, page charges)

С тим у вези, приликом извештавања је потребно навести:

* URL адресу на којој је часопис доступан у отвореном приступу;
* URL адресу на којој је научна политика часописа јавно доступна;
* URL адресу на којој је јавно објављена изјава да часопис не наплаћује трошкове објављивања или потписана и оверена изјава да часопис не наплаћује трошкове објављивања.

Наведене обавезе биће саставни део Уговора о суфинансирању издавања научних часописа у 2025. години.

За све заинтересоване издаваче научних публикација у Републици Србији у 2025. години биће организоване бесплатне обуке и вебинари ради пружања подршке у вези са горе наведеним условима и применом принципа отворене науке.